Diari Oficial de la Generalitat Valenciana


Sumari del DOGV 6953, del 29-01-2013 (2013/757)

RESOLUCIÓ de 21 de gener de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la classificació en classe primera del lloc de treball de Vicesecretaria de la Diputació Provincial d'Alacant.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6953

Data del DOGV
:   29-01-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/757


Data del document
:   21-01-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 21 de gener de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la classificació en classe primera del lloc de treball de Vicesecretaria de la Diputació Provincial d'Alacant. [2013/757]  
La Diputació Provincial d'Alacant va aprovar, en sessió celebrada el dia 4 d'octubre de 2012, l'acord de modificació de la plantilla i relació de llocs de treball amb la creació d'un lloc de Vicesecretaria per a l'exercici de funcions de col·laboració immediates a les de secretaria.  
  
En esta sessió es va acordar la forma de provisió del lloc esmentat perquè siga cobert pel sistema de lliure designació, i això per la responsabilitat especial associada a l'exercici del lloc, atés que es tracta d'un lloc de col·laboració immediata amb la Secretaria General.  
Així mateix, se sol·licita a la Conselleria de Presidència i Agricultura, Pesca, Alimentació i Aigua la classificació del lloc de treball esmentat en classe primera, i la provisió està reservada a funcionaris amb habilitació de caràcter estatal de la subescala de Secretaria, categoria superior.   
Consta en l'expedient un certificat expedit per la Secretaria General de la corporació acreditativa de la modificació de la plantilla i relació de llocs de treball, i la seua publicació en el Butlletí Oficial de la Província número 239, de 17 de desembre de 2012.  
Amb data 21 de novembre de 2012 ha entrat en este centre directiu un escrit d'al·legacions formulades per Víctor Giner Ciscar.  
De conformitat amb la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional 2a d'este estatut sobre el règim jurídic dels funcionaris amb habilitació de caràcter estatal continuaran en vigor les disposicions que en l'actualitat regulen l'escala de funcionaris d'Administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competències atribuïdes per l'article 164.1 de la Llei de 23 de juny, de la Generalitat, de Règim Local de la Comunitat Valenciana, i els articles 2.2.a i e, 8 i 6.2 del Decret 159/1997, de 29 d'abril, del Govern valencià, pel qual s'aprova el reglament regulador de les competències de la Generalitat relatives als funcionaris amb habilitació de caràcter estatal, resolc:  
  
Classificar el lloc de Vicesecretaria de la Diputació Provincial d'Alacant en classe primera i, així mateix, classificar-lo per a la seua provisió pel sistema de lliure designació entre funcionaris amb habilitació de caràcter estatal que pertanyen a la subescala de Secretaria, categoria superior.  
  
Contra esta resolució, que esgota la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats poden interposar els recursos següents:  
a) Directament un recurs contenciós administratiu davant del jutjat contenciós administratiu de València o davant del jutjat contenciós administratiu de la circumscripció on el demandant tinga el domicili, en el termini de dos mesos comptadors des de l'endemà de la publicació en el Diari Oficial de la Comunitat Valenciana, de conformitat amb les disposicions dels articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública no es pot interposar cap recurs en via administrativa, sense perjuí de les disposicions de l'article 44 de la Llei 29/1998, de 13 de juliol, amb requeriment previ perquè s'anul·le o es revoque este acte, en el termini de dos mesos comptadors des de l'endemà de la publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la fermesa, ja que no és substitutiu del règim de recursos en via administrativa.   
  
Tot això sense perjuí que els interessats puguen exercitar qualsevol altra via que consideren oportuna.  
  
València, 21 de gener de 2013.- El conseller de Presidència i Agricultura, Pesca, Alimentació i Aigua: José Císcar Bolufer.